Kinnitatud direktori 18.05.2017

käskkirjaga nr 6.2-1/97

# TÄIENDUSKOOLITUSE ÕPPEKAVA

## Üldandmed

|  |  |
| --- | --- |
| Õppeasutus: | RÄPINA AIANDUSKOOL |
| Õppekava nimetus: | Raietöölise koolitus 3.taseme kutseeksamiks ettevalmistamine |
| Õppekavarühm: | 623- Metsandus |
| Õppekeel: | Eesti keel |

## Koolituse sihtgrupp ja õpiväljundid

|  |
| --- |
| Sihtrühma kirjeldus Erialase hariduseta täiskasvanud ja/või väikeettevõtjad( inimesed, kellel puudub metsanduse haridus või raietöölise kutse, mis takistab neil töötamast metsa raie- ja hooldustöödel, metsauuenduste rajamisel ja hooldamisel või oma väikeettevõtluses teenuse pakkumist ning kes soovivad valmistuda 3.taseme kutseeksamiks). |
| Koolituse alustamise nõuded Koolitusele tulija omab  - looduses orienteerumisvõimet  - hea füüsiline vastupidavus |
| Rühma optimaalne suurus 7 inimest |
| Koolituse õpiväljundid Koolituse läbinu:   1. kasutab ja hooldab võsa- ja kettsaagi ning teisi töö- ja turvavahendeid. 2. Teab ja oskab rajada metsauuendust 3. Hooldab metsauuendust ja teeb valgusraiet 4. Teeb hooldus- ja uuendusraiet 5. Tunneb erinevaid lepingutüüpe ning omab ülevaadet FIE-na ja äriühinguna tegutsemise erisustest 6. On ettevalmistatud raietöölise tase 3 kutseeksamiks |
| Õpiväljundite seos kutsestandardi või tasemeõppe õppekavaga (kompetentside tasemel) Õpiväljundite seos allikatega:   1. Räpina Aianduskooli maastikuehituse õppekava moodul nr. 26 Puude hooldamine ja raietööd ja 3 Karjääriplaneerimine ja ettevõtluse alused.   Kompetentsid:  - metsauuenduse rajamine  - metsauuenduse hooldamine ja valgustusraie tegemine  - hooldus- ja uuendusraie tegemine  - mõistab oma rolli ettevõtluskeskkonnas   1. Kutsestandard: Raietöölise tase 3, 16-05122013-3.5.1/7k   Kompetentsid:  - metsauuenduse rajamine  - metsauuenduse hooldamine ja valgustusraie tegemine  - hooldus- ja uuendusraie tegemine |
| Põhjendus koolituse sihtrühma ja õpiväljundite valiku osas Piirkonnas (Põlva-, Võrumaa) on viimaste aastate jooksul kasvanud vajadus raietöölise väljaõppe koolituse järele (näit. oleme kahel viimasel aastatel viinud läbi 4 raietöölise väljaõppe koolitust), sest piirkonnas on suhteliselt piiratud võimalused erialaseks tööks ning seetõttu tuleb osadel inimestel õppida uus amet, et tööturul toime tulla. Üheks alternatiiviks meestele on raietöölise amet, kuid see eeldab raietöölise väljaõppe koolituse läbimist, sest ilma koolituseta ei ole võimalik raietöölisena töötada kuna neil puudub raietöölise haridus ja kutse. Koolitusel saavad osaleda inimesed, kellel puudub metsandusalane haridus või raietöölise kutse, mis takistab neil töötamast metsa raie- ja hooldustöödel, metsauuenduste rajamisel ja hooldamisel või oma väikeettevõtluses teenuse pakkumist.  Tööandjad soovivad, et raietööline oskaks ohutult ja oskuslikult töötada nii võsa- kui ketassaega ning nende oskused vastaks raietöölise tase 3-le. Seega tulenevad õpiväljundid kutsestandardist ja loob eeldused raietöölise, tase 3 kutse taotlemiseks. Eeltoodu on põhjuseks, miks koolituse sihtrühmaks on erialase hariduseta täiskasvanud.  Meie praktika on näidanud ka seda, et…   * vähemalt pool (tihti rohkemgi) raietöölise kursusel osalejatest ei oma mingit erialast haridust ja on põhiharidusega. * raietöölisi vajatakse, kuid tööandja vajab koolituse läbinut või kutsega (oleneb tööandjast) töötajat, kuid koolitusele soovijal ei ole ressursse koolitusel osalemiseks. * koolitusel osaletakse sooviga laiendada oma ettevõtluses pakutavaid teenuseid |

## Koolituse maht

|  |  |
| --- | --- |
| Koolituse kogumaht akadeemilistes tundides: | 114 |
| sh kontaktõppe maht: | 114 |
| sh auditoorse töö maht: | 50 |
| sh praktilise töö maht: | 64 |
| sh koolitaja poolt tagasisidestatava iseseisva töö maht: | - |

## Koolituse sisu ja õppekeskkonna kirjeldus ning lõpetamise nõuded

|  |
| --- |
| Õppesisu (teemad, alateemad, sh auditoorne ja praktiline töö) kirjeldus I Sissejuhatus - 1 h **U.Roht**  Kutsekirjeldus. Raietöölise tase 3 nõuded.  II Tööseadusandlus – 8h **K.Viilu**  Töölepingud. FIE ja äriühingu olemus ning nende erinevused. Tööseadusandluse alused.  III Turvavarustus, tööriistad ja abivahendid, ohutud ja ergonoomilised töövõtted – 12h **S.Mets**  Sobiva töövahendi ja nendega seotud turva- ja töövarustuse ning abivahendite valimine lähtuvalt töö iseloomust ja tööobjekti eripärast. Turva–ja töövarustuse hooldamine, arvestades kasutus- ja tööjuhendeid. Võsa- ja ketassae hooldamine vastavalt töö iseloomule, hooldamisvajadusele ja kasutusjuhendile. Võsa- ja ketassaagidega ohutu ning ergonoomiline töötamine.  IV Metsauuenduse rajamine - 29h **U.Roht**  Metsa ja metsamaa mõiste. Metsa majandamine. Metsapuuliikide kirjeldus, nende nõuded kasvukohale ja omadused; boniteedi mõiste; pea- ja enamuspuuliigi mõiste, küpsus- ja raievanus. Puu- ja põõsaliigid, nende omadused ja hooldamise põhimõtted. Metsakasvatuslikud eesmärgid. Istutusvahendid ja –võtted. Tööriistad ja istutustüübid, metsauuendusmaterjalide tüübid. Ettevalmistus istutustöödeks. Istutamise põhimõtted ja istutamine. Töö kvaliteedi ja nõuetele vastavuse hindamine.  V Metsauuenduse hooldamine ja valgustusraie tegemine – 30h **S.Mets**  Puude enamlevinud kahjustajad. Võsa- ja ketassae kasutamise ja hooldamise põhimõtted. GPS-seadmete ja kaartide kasutamise põhimõtted.  VI Hooldus- ja uuendusraie tegemine – 34h **S.Mets**  Kohustuslikud raieõigust tõendavad dokumendid. Metsaseadusega lubatud raied. Puidu kvaliteedinõuded ja puidurikked. Kahjustuste liigid ja välised tunnused, kahjustuste vältimise ja leviku peatamise võimalused. Puiduvarumistehnoloogiad. Puidu kogumise ja hindamise põhimõtted. Ketassae kasutamise ja hooldamise põhimõtted. GPS-seadmete ja kaartide kasutamise põhimõtted. Keskkonnakaitse nõuete jälgimine. Vääriselupaigad ja bioloogiline mitmekesisus. Tüvede optimeerimine, peenikeste, keskmiste ja jämedate puude langetamine, okste laasimine, tüvede järkamine sortimentideks, materjali koondamine. |
| Õppekeskkonna kirjeldus (seoses õpiväljunditega) Õppekeskkond on peamiseks eelduseks õpitulemuste saavutamiseks ning seetõttu ei saa piirduda vaid auditoorse õppega vaid on seotud ka muude õpitingimustega (näit. turva- ja töövahendid jne). Koolituse õppetegevus toimub vajaliku demonstreerimistehnikaga (arvuti, dataprojektor) ja raietöödeks vajaliku tehnikaga ning õppevahenditega varustatud vähemalt 16 kohalistes õppeklassides kui ka metsas (näit. raielangil, metsauuenduslikul objektil, võsastunud elektriliinide aladel jm.).  Peamised kasutatavad turva – ja töövahendid on: turvariided, kiivrid, saapad, kindad, relaskoobid, kaardid, kettsaed, võsasaed, mõõdulindid, haaratsid, langetuslabidad, kiilud, konksud, saekütused, kanistrid. |
| Õppematerjalid ja –vahendid (sh kohustuslikud) Peamised kasutatavad kohustuslikud turva – ja töövahendid on: turvariided, kiivrid, saapad, kindad, relaskoobid, kaardid, kettsaed, võsasaed, mõõdulindid, haaratsid, langetuslabidad, kiilud, konksud, saekütused, kanistrid.  Õppematerjalid:  Tööohutus raietöödel. Veiko Belials  Metsatöömeister. Svante Hansson  Raietöölise, tase 3 kutsestandard |
| Nõuded koolituse lõpetamiseks, sh hindamismeetodid ja –kriteeriumid Nõutav vähemalt 80% õppekava läbimine ja õpiväljundite saavutamise hindamine.  Arvestuse läbimine   |  |  | | --- | --- | | Hindamismeetodid | Hindamiskriteeriumid | | Praktiliste tööde teostamine  Arvestus | Hinnatakse: puude valik  valgustus- ja harvendusraiel,  harvendusraieealise puu ohutu ja  ergonoomiline langetamine, laasimine ning  järkamine EKR 3 tasemel.  Hinnatakse TO, langetuse täpsust, kännu kõrgust, laasimist, järkamist jm. ettenähtud osi. |   Hindamine on mitteeristav: arvestatud või mittearvestatud. |

## Koolitaja andmed (sh kompetentsus)

|  |
| --- |
| **Sulev Mets** – 2000 – 2009 RMK Räpina koolituskeskuse raietööliste koolitaja.  Räpina Aianduskooli koostööpartner raietöölise koolituse läbiviimisel aastast 2010. Läbitud koolitused: 2000.aastal töökeskkonna spetsialistide koolitus, 2003.aastal raietöölise instruktori ja koolitaja väljaõppe kursuse, 2007.aastal raietöölise ja traktoristide keskkonnakoolituse, 2007.aastal esmaabikoolituse.  e-mail sulevmets67@hot.ee, tel.: 5175610  **Urmas Roht –** Lõpetanud 1982.aastal Eesti Põllumajanduse Akadeemia metsamajandusinsenerina. Töötanud erinevates asutustes, kus tema töö on olnud seotud nii metsanduse, looduskaitse, aianduse ja haljastuse kui ka õpetamisega (näit. 2002 – 2007 Eesti Maaülikooli metsanduse lektor, 2007 – 2009 Riikliku Looduskaitsekeskuse Põlva-Võru-Valga regiooni direktor, 2009 – 2010 Riigimetsamajanduse Keskus jne.). Räpina Aianduskooli koostööpartner ja koolitaja alates 2006.aastast. Aastatel 2013 - 2016 Räpina Aianduskooli õpetaja ja aianduse eriala juhtõpetaja. Hetkel loomingupuhkusel, kirjutades järjekordset raamatut.  Urmas.roht@aianduskool.ee |

## Õppekava koostajate andmed

|  |
| --- |
| Sulev Mets – Räpina AK koostööpartner raietöölise väljaõppe koolitaja, sulevmets67@hot.ee  Eda Gross – Räpina AK täienduskoolituse metoodik, eda.gross@aianduskool.ee |